paragraph_text: U kemijskoj i rudarskoj tehnologiji najčešće se separiraju pojedini sastojci ruda, npr. metalonosni materijali ili rovni ugljen od jalovine, čisti ugljen od kamena, itd. To se obično provodi strujom vode (hidraulična struja), strujom zraka (pneumatska struja), djelovanjem magnetskoga polja (magnetska struja), kapljevinama kojima je gustoća veća od gustoće jednoga, a manja od gustoće drugoga sastojka, te prosijavanjem (sa separatorom).